27/04/2015 | Administración LocalMunicipal
Santiago de Compostela
Promoción Económica, Emprego e Comercio
Bases da convocatoria de subvencións a empresas privadas para bolsas de acceso a persoal especializado como vía da mellora da competitividade

BASES REGULADORAS DA “CONVOCATORIA DE SUBVENCIÓNS A EMPRESAS PRIVADAS PARA O FINANCIAMENTO DE BOLSAS PARA O ACCESO A PERSOAL ESPECIALIZADO COMO VÍA DE MELLORA DA COMPETITIVIDADE” EXPOSICIÓN DE MOTIVOS A desaceleración e ralentización actual da nosa economía presenta un contexto de incerteza e deterioración do noso ámbito económico local, onde a situación das pequenas e medianas empresas, as máis afectadas en tempos de crise, é certamente complexa en canto á súa viabilidade e supervivencia. Aínda que a conxuntura destas empresas se encontre moi condicionada polo contexto económico, caracterizado pola ralentización do consumo, os problemas de acceso ao financiamento e outros síntomas da crise actual, a oportunidade das actuacións da iniciativa Urbana Santiago Norte non perde o seu valor estratéxico; ao contrario, reforza a súa importancia e a súa utilidade para as pemes da zona. Dende USN formúlanse diversas medidas para axudar ás empresas a afrontar os novos retos do mercado e prepararse para un futuro onde só as máis competitivas serán capaces de manterse e crecer. Entre estas medidas son destacables os programas de fomento do emprendemento e da actividade comercial. Pero igualmente, se queremos incidir na capacidade que teñen estas organizacións para producir bens e/ou servizos de forma eficiente, mantendo e aumentando o seu posición no mercado e obtendo uns resultados superiores. Debemos apoiar á mellora da súa competitividade, e dentro dela, a xestión dos Recursos Humanos é un dos ámbitos máis destacados e tamén un dos máis difíciles de xestionar. Acceder a bos profesionais, correctamente formados e poder ofrecerlles un plan de desenvolvemento profesional axeitado é, en moitas ocasións, algo que escapa á realidade da PEME. As empresas que conseguen reter o capital humano de que dispoñen fano, frecuentemente, involucrándoo no proxecto empresarial, formulándolle oportunidades e retos, e formándoo a través de plans de formación estructurados. E xustamente, pretendemos que as empresas predominantes na zona USN, principalmente dos sectores da Hostelería, o comercio e os servizos profesionais, se poidan beneficiar dun programa especifico de incentivos para a mellora da posición competitiva a través da utilización de persoal especializado. Os obxectivos do presente programa están en consonancia cos correspondentes da Estratexia Europea 2020, que fan referencia ao emprego, actuando para o incremento dos seus niveis e a mellora das cualificaciones, e o Plan Nacional de Implantación da Garantía Xuvenil en España, que se remitió a la Comisión Europea en decembra de 2013 que establece os obxectivos e medidas a implementar para a promoción da mocidade a vida activa e a creación e consolidación de empresas. A Tal efecto, establécense as Bases Reguladoras da “Convocatoria de Subvencións a Empresas privadas para o Financiamento de Bolsas para o acceso a persoal especializado como vía de mellora da competitividade” dentro do “Proxecto Urbana Santiago Norte”, cofinanciado pola Unión Europea con cargo ao Fondo Europeo de Desenvolvemento Rexional (Feder) dentro do eixo número 5 (Desenvolvemento Sustentable Local e Urbano) do Programa Operativo do Feder en Galicia para o período 2007-2013. BASES Primeira.–Obxecto.1. Estas bases teñen por obxecto regular as condicións polas que se rexerá a convocatoria pública das subvencións para o financiamento ás empresas privadas da zona de actuación do Programa Urbana Santiago Norte, de bolsas de prácticas non laborais con persoas novas desempregadas inscritas na oficina de emprego, con idades comprendidas entre 18 e 25 anos inclusive, que posúan unha titulación oficial universitaria, titulación de formación profesional, de grao medio ou superior, ou titulación do mesmo nivel que o desta última, correspondente ás ensinanzas de formación profesional, artísticas ou deportivas, ou ben un certificado de profesionalidade. E distribuidas do seguinte xeito: a) Bolsas de prácticas non laborais para persoas novas que posúan unha titulación oficial universitaria. b) Bolsas de prácticas non laborais para persoas novas que posúan titulación de formación profesional, de grao medio ou superior, ou titulación do mesmo nivel que o desta última, correspondente ás ensinanzas de formación profesional, artísticas ou deportivas, ou ben un certificado de profesionalidade 2. A convocatoria das subvencións previstas nestas Bases tramitaranse de acordo co previsto no artigo 19.2 da lei 9/2007, do 13 de xuño, de subvencións de Galicia. Segunda.–Beneficiarios. Nesta convocatoria poderán participar todas as empresas privadas da zona de actuación de Urbana Santiago Norte, sexa cal sexa a súa forma xurídica e sector económico, que compran os seguintes requisitos: a) Ter a sede social ou centro de traballo na zona de actuación Urbana Santiago Norte (listado de rúas: Anexo I). b) Que a data de alta deberá ser anterior á data de publicación desta convocatoria no BOP. c) Asumir o compromiso de non extinguir contratos laborais vixentes da mesma titulación ou do persoal que veña realizando traballos similares ós que levará a cabo o bolseiro. Para este efecto, poderáselle requirir á empresa en calquera momento a documentación acreditativa do cumprimento deste requisito. d) Non despedir de forma improcedente a ningún traballador da mesma titulación ou persoa que ocupe un posto similar nos seis meses anteriores á data de finalización do prazo de presentación de solicitudes. e) Deseñar un proxecto ou programa formativo de prácticas non laborais por medio do cal os titulados universitarios e os dos ciclos de Formación Profesional poidan adquirir competencias para o exercicio de actividades profesionais que faciliten a súa empregabilidade. f) Ter subscrito o Convenio de Colaboración ca Consellería de Traballo e Benestar da Xunta de Galicia para o desenvolvemento de prácticas non laborais, previsto no Real Decreto 1543/2011, do 31 de outubro, polo que se regulan as prácticas non laborais en empresas (BOE Nº 278, do 18/11/2011). g) Dispoñer de persoal cualificado que se encargue de exercer as funcións de titor e asumir a formación práctica do/a bolseiro/a. h) Dispor dos medios técnicos necesarios para que o/a bolseiro/a desempeñe as súas tarefas. Terceira.–Requisitos das prácticas non laborais.1. As prácticas non laborais irán dirixidas a persoas xoves desempregadas, inscritas nas Oficinas de Emprego, con idades comprendidas entre 18 e 25 anos inclusive, que posúan a titulación ou o certificado de profesionalidade previsto no artigo 3.1 do Real decreto 1543/2011 do 31 de outubro. Será requisito imprescindible que ditas persoas xoves non tiveran unha relación laboral ou outro tipo de experiencia profesional superior a tres meses na mesma actividade, non tendo en conta para estes efectos as prácticas que formen partes das curricula para a obtención das titulacións ou certificados de profesionalidade correspondentes. Quedan excluídas do ámbito de aplicación deste convenio as prácticas académicas externas, curriculares ou extracurriculares, dos estudantes universitarios.2. A empresa presentará ao Servizo Público de Emprego de Galicia un programa de prácticas non laborais onde constará, polo menos, o contido concreto das prácticas non laborais e a formación que o acompañará, a duración, o centro ou centros de traballo onde se realizarán dentro da zona de intervención da iniciatica USN, as xornadas e horarios para a súa realización, así como a indicación dos sistemas de avaliación e titorías.3. Para a preselección de persoas candidatas a empresa solicitante, remitirá ao Servizo Público de Emprego de Galicia (SPEG) a petición de candidatos achegando a seguinte información: definición de prazas, perfís profesionais e, no seu caso, identificación de candidatos que cumpran os perfís indicados a xuízo da entidade.4. O proceso de selección final das persoas que van participar no programa de prácticas non laborais corresponderá á empresa que deberá garantizar no proceso de selección o respecto do Principio de Igualdade de Oportunidades e non discriminación (custodiando como proba documental os Curriculums e acreditacións das situacións particulares de vulnerabilidade ou discapacidade alegadas no seu caso polas persoas candidatas). Así mesmo, ao finalizalo proceso de selección deberá informar á oficina de Emprego de referencia do resultado de dita selección. Recibida dita información na oficina de emprego, esta procederá a pechar o procedemento de preselección realizado.5. A persoa xove seleccionada e a empresa subscribirán por escrito un acordo no que se definirá, alomenos, o contido concreto da práctica a desenvolver, a duración da mesma, as xornadas, horarios para a súa realización, centro ou centros de traballo nos que se desenvolverá, así como a contía da bolsa de apoio a satisfacer, a determinación do sistema de titorías e a certificación á que a persoa xove terá dereito pola realización das prácticas.6. As prácticas non laborais non suporán, en ningún caso, a existencia de relación laboral entre a persoa xove destinataria das práctica e a empresa.7. Á persoa xove en prácticas lle serán de aplicación os mecanismos de inclusión na Seguridade Social contemplados no Real decreto 1493/2011, do 24 de outubro, polo que se regulan os termos e as condicións de inclusión no Réxime Xeral da Seguridade Social das persoas que participen en programas de formación, debendo proceder a empresa á tramitación da afiliación e/ou alta.8. As empresas en que se desenvolvan as prácticas aboarán ás persoas novas participantes, en concepto de bolsa de apoio, os seguintes importes: a) Para as persoas novas con titulación universitaria, de 765,94 € ao mes, tendo dereito a que a empresa receptora cotice por eles (40,56 €, dos que 6,05 € corresponden ao traballador) nos termos regulados no Real Decreto 1493/2011, do 24 de outubro (BOE do 27 de outubro de 2011). b) Para as persoas novas con titulación de Ciclos de F. P. ou Certificados de Profesionalidade, de 665,94 € ao mes, tendo dereito a que a empresa receptora cotice por eles (40,56 €, dos que 6,05 € corresponden ao traballador) nos termos regulados no Real Decreto 1493/2011, do 24 de outubro (BOE do 27 de outubro de 2011). 9. A empresa deberá informar aos representantes legais das súas persoas traballadoras do contido do convenio e dos correspondentes acordos antes do comezo das prácticas non laborais.10. As prácticas desenvolveranse nos centros de traballo da empresa, ubicados no ámbito de actuación da iniciativa USN, baixo a dirección e supervisión dun titor da mesma. Para tales efectos, en cada centro de traballo será designado un titor por cada tres persoas xoves en prácticas ou fracción entre o persoal cualificado do mesmo, que supervisará e apoiará tecnicamente ás persoas xoves en prácticas, distribuirá as tarefas e colaborará na súa avaliación.11. Pola empresa e o titor designado facilitarase á persoa xove en prácticas información e formación axeitada, así como equipos e medios de protección conformes ao previsto na normativa de seguridade e prevención de riscos laborais.12. Á finalización das prácticas non laborais, a empresa deberá entregar á persoa participante unha certificación da realización das mesmas na que constará o seguinte contido: ● Identificación da empresa ● Identificación da persoa xove que realizou as prácticas ● Centro de traballo ● Duración das prácticas ● Datas de realización ● Tarefas realizadas ● Sinatura e selo da empresa 13. Á finalización das prácticas non laborais a empresa deberá presentar ante a Concellaría de Economía e Emprego do Concello de Santiago, unha memoria descritiva das actividades realizadas e dos resultados obtidos, con especial mención das melloras observadas na empregabilidade dos xoves, así como copia da certificación entregada á persoa xove con acreditación da súa recepción.14. Sen prexuízo das facultades inspectoras que teñan atribuídas outros órganos da Administración do Estado ou da Comunidade Autónoma, a Consellaría de Economía e Emprego, do Concello de Santiago, poderá realizar as comprobacións e verificacións presenciais e aleatorias que considere precisas para a constatación do cumprimento do disposto nestas bases e demais normativa vixente que resulte de aplicación, e co obxecto de avaliar cuantitativa e cualitativamente o desenvolvemento das accións previstas no programa de prácticas presentado pola empresa.15. A subscrición do acordo de prácticas non laborais non conleva relación laboral, contractual ou de calquera outro tipo entre as persoas participantes que vaian desenvolver as prácticas non laborais na empresa e o Concello de Santiago, de tal xeito que non se lle pode esixir ningunha responsabilidade, indirecta nin subsidiaria, polos actos ou feitos acaecidos no desenvolvemento das mesmas.16. A duración das prácticas non laborais oscila entre 3 e 5 meses, con data límite de finalización do 30 de setembro de 2015, nunha xornada que non superará as 8 horas diarias nin as 40 horas semanais. Cuarta.–Contía da subvención. Ao presente programa destínase unha partida de 135.000 euros dos orzamentos da Concellería de Economía e Emprego para o proxecto URBANA SANTIAGO NORTE, 070 43300 47900. A axuda ás empresas poderá ser: Para ás empresas que subscriba convenio de prácticas con persoas novas de titulación universitaria, por un importe máximo de 4.000,00 € para un período de 5 meses (800 € mes), dende o 1 de maio até o 30 de setembro de 2015, ou por importe proporcional aos meses de duración, para períodos nunca inferiores a 3 meses. Para ás empresas que subscriba convenio de prácticas con persoas novas de titulación de Ciclos de F. P. ou Certificados de Profesionalidade, por un importe de 3.500,00 € para un período de 5 meses (700 € mes), dende o 1 de maio até o 30 de setembro de 2015, ou por importe proporcional aos meses de duración, para períodos nunca inferiores a 3 meses. A subvención máxima por empresa será de 12.000,00 €. Quinta.–Presentación de solicitudes, documentación e prazo.1. As solicitudes (Anexo II), dirixiranse á Consellería de Emprego do Concello de Santiago, e presentaranse no Rexistro Xeral do Concello (rúa Presidente Salvador Allende, 4), no rexistro auxiliar en rúa Frei Rosendo Salvado, 14-16 ou por calquera dos medios previstos no artigo 38.4 da Lei 30/92 de réxime xurídico e procedemento administrativo común. A solicitude deberá ir acompañada da seguinte documentación: a) Documentación acreditativa da capacidade legal suficiente para asinar a solicitude. b) Copia compulsada ou cotexada do NIF da entidade. c) Estatutos ou normas debidamente legalizadas polas que se rexe a entidade. d) Acreditación documental de estar ao día nas obrigas tributarias e sociais e de non ter pendente de pagamento ningunha débeda, por ningún concepto, coa Administración pública da Comunidade Autónoma de Galicia; e o Concello de Santiago e) Acreditación do cumplimento dos requisitos da Bases Segunda. Os apartados a), b), c), d), e), g) e h), a través de declaración responsable e o apartado f) a través de copia compulsada do documento.2. O prazo para a presentación das solicitudes de axudas comezará ao día seguinte da publicación das presentes Bases e rematará o 15 de xuño de 2015.3. A presentación da solicitude de concesión de subvención polo interesado comportará a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Axencia Tributaria de Galicia segundo o establecido no artigo 20.3 da Lei 9/2007, do 13 de xuño, de subvencións de Galicia. Non obstante, a persoa solicitante poderá denegar expresamente o consentimento, debendo presentar entón a certificación nos termos previstos regulamentariamente. Sexta.–Procedemento e resolución.1. O procedemento de concesión das solicitudes presentadas ao abeiro destas Bases axustarse ao disposto no artigo 19.2 da Lei 9/2007, do 13 de xuño, de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento.2. O órgano instrutor do procedemento será a Concellaría de Economía e Emprego do Concello de Santiago. Esta realizará de oficio cantas actuacións estime necesarias para a determinación, coñecemento e comprobación dos datos en virtude dos que se deba formular a proposta de resolución. A avaliación das solicitudes, consonte aos criterios establecidos na base Segunda, realizarase pola comisión avaliadora composta polos seguintes membros: Presidente/a: o concelleiro/a responsable de Economía e Emprego. Vogal: o técnico responsable do proxecto Urbana Santiago Norte Vogal: o técnico responsable de Emprego, que fará función de secretario/a. Vogal: un AEDL da área de Emprego 3. A Concelleira de Emprego formulará a proposta de resolución, tras comprobar a concorrencia dos requisitos requiridos para conceder a subvención.4. O órgano competente para a resolver a convocatoria é a Xunta de Goberno Local. As resolucións deberán ser notificadas aos interesados e deberán ditarse no prazo dun mes, contado desde a presentación da solicitude. Transcorrido o citado prazo sen que recaese resolución expresa, a solicitude se entenderá desestimada.5. A resolución da concesión de subvención, que se comunicará por escrito ao beneficiario, fixará expresamente o importe da axuda (en equivalente bruto de subvención) e o seu carácter de axuda “ de minimis”, exenta da obriga de notificación en aplicación do Regulamento (UE) 1407/2013 da Comisión, do 18 de decembro, relativo á aplicación dos artigos 107 e 108 do Tratado de Funcionamento da Unión Europea ás axudas “de minimis”. 6. As resolucións ditadas poñen fin á vía administrativa e contra elas poderá interpoñerse, potestativamente, recurso de reposición ante o órgano que ditou o acto, no prazo dun mes desde a súa notificación, de acordo co disposto no artigo 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo ante o órgano xurisdicional competente, no prazo de dous meses contados desde o día seguinte ao da súa notificación, de conformidade co establecido na Lei 29/1998, do 13 de xullo, reguladora da xurisdición contencioso-administrativa. Sétima.–Pagamento e xustificación das subvencións.1. O pagamento da subvención realizarase unha vez finalizado o período de prácticas, logo da presentación por parte da empresa da xustificación do pagamento das bolsas a cada unha das persoas novas que están realizando as prácticas 2. A xustificación dos gastos correspondentes ao ano 2015 deberá realizarse até o 15 de outubro de 2015. Cando o acordo de prácticas non laborais establecido entre a empresa e o mozo bolseiro se estenda mais alo do 30 de setembro de 2015, en ningún caso será obxecto de subvención o período transcurridos posteriores ao 30/09/2015.3. Procederase ao pagamento dos gastos, trala presentación por parte da empresa da seguinte documentación: ■ Copia do convenio de prácticas non laborais co Servizo Público de Emprego de Galicia, ■ Copia do acordo subscrito coa persoa nova para a realización das prácticas, ■ Declaración de non ter efectuadas outras solicitudes ou concedidas subvencións para a mesma finalidade das distintas administracións públicas. ■ Certificado asinado polo representante legal da empresa en que conste, polo menos, a práctica realizada, os contidos formativos inherentes á mesma, a súa duración e o período de realización, e ■ Xustificación do pagamento da bolsa ás persoas novas, que se acreditaran mediante a correspondente orde de transferencia con ordenante e beneficiario claramente identificados, debendo figurar o concepto da mesma, según o establecido na base 26.7 das bases de execución orzamentaria da anualidade 2015 do Concello de Santiago, xunto co selo identificativo da entidade bancaria ou, na súa falta, fotocopia compulsada do extracto bancario acreditativo do cargo. Os xustificantes de gasto deberán cumprir co establecido no artigo 28.3 da Lei 9/2007, do 13 de xuño, de subvencións de Galicia e os xustificantes de pagamento o establecido no artigo 72 do Real Decreto 887/2006, de 21 de Xullo, polo que se aproba o Regulamento da “Ley 38/2003”. Ademais, en aplicación do artigo 31.7 da antedita lei, non poderá realizarse o pagamento da subvención en tanto o beneficiario non se atope ao día no cumprimento das súas obrigas tributarias e fronte á Seguridade Social e non teña pendente de pagamento ningunha outra débeda coa Administración pública da Comunidade Autónoma ou sexa debedor por resolución de procedencia de reintegro. De conformidade co previsto no art.14.1. n da Lei 9/2007, do 13 de xuño, de subvencións de Galicia, entenderase que se produce un incumplimento das condicións da subvención se o periodo de duración das prácticas non laborais é inferior a tres meses. A partir dese periodo de duración mínima realizarase o pago de forma proporcional á duración da relación de prácticas non laborais entre a empresa e a persoa xoven.4. Nembargante, o amparo do previsto no artigo 31.6 da Lei 9/2007, de 13 de xuño, de subvencións de Galicia, as empresas beneficiarias, que teñan suscritos acordos de prácticas non laborais de 5 meses, poderán solicitar un pago “a conta”, unha vez transcurridos tres meses dende o intre da alta na seguridade social do bolseiro. A estes efectos, deberá presentar acompañando a solicitude de “pago a conta”, a seguinte documentación: ■ Copia compulsada da alta na Seguridade Social do bolseiro. ■ Xustificante de pago das tres mensualidades da bolsa, que se acreditaran mediante a correspondente orde de transferencia con ordenante e beneficiario claramente identificados, xunto co selo identificativo da entidade bancaria ou, na súa falta, fotocopia compulsada do extracto bancario acreditativo do cargo. Os xustificantes de gasto deberán cumprir co establecido no artigo 28.3 da Lei 9/2007, do 13 de xuño, de subvencións de Galicia e os xustificantes de pagamento o establecido no artigo 72 do Real Decreto 887/2006, de 21 de Xullo, polo que se aproba o Regulamento da “Ley 38/2003”. ■ Certificados de estar ao corrente no cumprimento das súas obrigas tributarias, fronte á Seguridade Social e o Concello de Santiago. Oitava.–Obrigas das entidades beneficiarias.1. Proporcionar aos mozos e mozas que realizan prácticas non laborais a formación que acompañará a estas conforme o programa de prácticas presentado ao Servizo Público de Emprego de Galicia.2. Desenvolver as prácticas nos termos previstos no acordo subscrito coa persoa nova.3. Aboar mensualmente as bolsas.4. Cumprir coas obrigas establecidas na Lei 9/2007, do 13 de xuño, de subvencións de Galicia.5. Cumprir coas obrigas que lle corresponden como empresario de acordo co establecido no artigo 5.1 do Real decreto 1493/2011, do 24 de outubro, polo que se regulan os termos e as condicións de inclusión no Réxime Xeral da Seguridade Social das persoas que participen en programas de formación.6. Colaborar na realización de visitas de seguimento e control e facilitar toda a información que lles sexa requirida pola Intervención do Concello, polo Tribunal de Contas e polo Consello de Contas, así como por calquera outra institución nacional ou comunitaria que interveña na xestión de Fondos Europeos, no exercicio das súas funcións de fiscalización e control do destino das axudas.7. Comunicar ao órgano concedinte, tan pronto como se coñeza, calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos que financien a actividade subvencionada.8. Conservar os documentos orixinais xustificativos da actuación subvencionada durante un período de tres anos a partir do peche do Programa Operativo do FEDER en Galicia 2007-2013 de acordo co disposto no Artigo 90 do Regulamento (CE) 1083/2006.9. Publicitar nun lugar visible da sede da empresa a concesión da subvención e a súa financiación con fondos comunitarios. A tal fin, o Concello de Santiago facilitará o soporte correspondente, que deberá figurar polo prazo de duración das prácticas non laborais obxecto de subvención. O incumprimento desta obriga será causa de revogación da subvención concedida. Novena.–Financiamento. A concesión das axudas previstas nesta convocatoria estará suxeita á existencia de crédito de 135.000 euros con cargo aos orzamentos municipais do ano 2015 aplicación orzamentaria 070 43300 47900, Promoción Económica Outras Transferencias correntes para apoio á actividade empresarial. Proxecto Urbana Santiago Norte. Décima.–Entrada en vigor e vixencia. As presentes bases entrarán en vigor o día seguinte da súa publicación no Boletín Oficial da Provincia. Santiago, 17 de abril de 2015. Asdo.: Reyes Leis Rodríguez Concelleira de Turismo, Economía, Comercio e Mercados do Concello de Santiago de Compostela ANEXO I ÁMBITO URBANA SANTIAGO NORTE: LISTAXE RÚAS Alexandre Bóveda, Rúa Alvaro Cunqueiro, Praza de Ameixaga, Rúa da Andújar, Rúa de Angustia, Agro Angustia, Campo Angustia, Rúa Anxo Casal, Rúa de Arturo Cuadrado Moure, Rúa de Arzúa, Rúa de Aturuxo, Escalinata de Avio de Abaixo, Rúa do Avio, Rúa do A Esmorga, Rúa da Basquiños, Corredoira dos Basquiños, Rúa dos Basquiños, Travesa dos Batalla de Clavixo, Rúa da Belvís, Parque de Belvís, Praciña de Belvís, Rúa de Betanzos, Rúa de Bispo Diego Peláez, Rúa de Bispo Teodomiro, Rúa do Blanco Amor, Rúa de Boiro, Rúa de Burata, Rúa da Burgo das Nacións, Avda do Cabalos, Rúa dos Calixto II, Xardíns de Camallóns, Rúa dos Camilo Díaz Baliño, Praza de Camiño de Lermo, Rúa do Camiño dos Vilares, Rúa do Campo do Forno, Corredoira do Campo do Forno, Rúa do Canteiro, Rúa do Caramoniña, Ruela da Carballo (escalinata de), Rúa de Carlos Maside, Rúa de Carricova, Rúa da Casa Agraria, Rúa da Casal da Horta, Rúa do Casas do Agro, Rúa das Castelao, Avda. de Castiñeiros, Rúa dos Cebreiro, Escalinata do Celso Emilio Ferreiro, Rúa de Cendal, Travesa do Chan de Curros, Camiño de Chan de Curros, Travesa de Chufas, Ruela das Cima da Eira, Rúa de Coimbra, Avda de Concheiros, Rúa dos Cornos, Corredoira dos Costa do Vedor, Rúa da Costa Nova, Rúa da Costa Nova, Travesa da Costa Vella, Rúa da Costiña do Monto, Rúa da Cruceiro da Coruña, Avda Cruceiro da Coruña, Parque do Cruceiro da Coruña, Rúa do Cruceiro de San Pedro, Rúa do Cubeiro, Rúa do Delfín García Guerra, Rúa de Domingo A de Andrade, Rúa de Enfesta, Rúa da Escultor Asorey, Rúa do Escultor Asorey, Travesa do España, Praza de Espiritu Santo, Rúa do Estila, Corredoira da Estila, Rúa da Federico García Lorca, Rúa de Fermín Bouza Brei, Parque de Follas Novas, Rúa Fontiñas, Ruela das Fraguas, Corredoira das Francés, Rúa do Fronteira Infinda, Rúa da Grabanxa, Rúa da Guadalupe, Campiño de Guadalupe, Rúa de Home Santo, Rúa do Hospitaliño, Rúa do Irmandiños, Rúa dos Lagartos, Rúa dos Lalo Hernandez, Rúa de Lavadoiro, Rúa do Lermo, Travesa de Lino Villafinez, Rúa de Loureiros, Rúa dos Lugo, Avda de Mallou, Rúa de Manuel María, Rúa de Medio, Rúa do Modesto Brocos, Rúa de Monte da Álmácida, Parque do Morón, Rúa de Muiñeiro de Brétemas, Rúa Música en Compostela, Parque de Música en Compostela, Praza de Noia, Rúa de Os camiños da Vida, Rúa dos Os Eidos, Rúa dos Otero Pedraio, Rúa de Oviedo, Rúa de Pablo Iglesias, Parque de Pastoriza, Campo da Pastoriza, Travesa da Paz, praza da Pelamios, Rúa dos Penas, Praciña das Pereiriñas, Rúa das Pino, Rúa do Ponte de Asén, Rúa da Ponte do Romaño, Rúa da Ponte Mantible, Paque de Ponte Mantible, Rúa da Pontepedriña de Arriba, Rúa de Porto de Vite, Rúa do Puente de la Reina, Rúa de Queimada, Rúa da Queixume dos Pinos, Rúa de Quiroga Palacios, Avda de Quiroga Palacios, Rúa de Rianxo, Rúa de Ricardo Carbalho Calero, Rúa de Río, Rúa do Roberto Vidal Bolaño, Rúa de Rodas, Rúa das Rodríguez de Viguri, Rúa de Romaño, Rúa do Rosario, Rúa do Salamanca, Avda de Salgueiriños de Abaixo, Rúa de Salgueiriños de Arriba, Rúa de Salvadas, Rúa das San Caetano, Rúa de San Domingos de Bonaval, Campo de San Domingos de Bonaval, Parque de San Domingos de Bonaval, Rúa de San Pedro, Calzada de San Pedro, Praza de San Pedro, Rúa de San Pedro, Travesa de San Roque, Rúa de San Xoán, Parque de San Xoán, Rúa de Santa Clara, Rúa de Santa Comba, Rúa de Santa Isabel, Campo de Santa Isabel, Rúa Tras Cuartel Santa Uxía de Ribeira, Rúa de Santiago Caballeros, Rúa de Santo Antonio, Calzada de Santo Antonio, Campo de Tambre, Rúa de Teo, Rúa de Teo, Travesa de Tomiño, Rúa de Torreira de Arriba, Rúa da Torreira, Rúa da Touro, Rúa de Tras Santa Clara, Rúa de Triacastela, Rúa de Trisca, Parque de Trisca, Rúa da Ulpiano Villanueva, Rúa de Ultreira, Praza de Vento Mareiro, Rúa do Vista Alegre, Rúa de Vistra Alegre, Travesa de Vite de Abaixo, Rúa de Vite de Arriba, Rúa de Vite de Arriba, Travesa de Xasmíns, Rúa dos Xesús Carro, Rúa de Xixón, Parque de Xoan XXIII, Parque de Xohana Torres, Rúa de Xosé Mosquera Pérez, Xardíns de Xosé Chao Rego, Rúa de Santiago de Compostela, a día ……… do …………. de 2015. (Sinatura da persoa solicitante ou representante) EXCMO. SR. ALCALDE DO CONCELLO DE SANTIAGO DE COMPOSTELA DECLARA QUE: ● Ten a sede social ou centro de traballo na zona de actuación Urbana Santiago Norte (listado de rúas: anexo I). ● Que a data de alta é anterior á data de publicación desta convocatoria no BOP. ● Asume o compromiso de non extinguir contratos laborais vixentes da mesma titulación ou do persoal que veña realizando traballos similares ós que levará a cabo o bolseiro. Para este efecto, poderáselle requirir á empresa en calquera momento a documentación acreditativa do cumprimento deste requisito. ● Asume o compromiso de non despedir de forma improcedente a ningún traballador da mesma titulación ou persoa que ocupe un posto similar nos seis meses anteriores á data de finalización do prazo de presentación de solicitudes. ● Asume o compromiso de deseñar un proxecto ou programa formativo de prácticas non laborais por medio do cal os titulados universitarios e os dos ciclos de Formación Profesional poidan adquirir competencias para o exercicio de actividades profesionais que faciliten a súa empregabilidade. ● Dispón de persoal cualificado que se encargue de exercer as funcións de titor e asumir a formación práctica do/a bolseiro/a. ● Dispón dos medios técnicos necesarios para que o/a bolseiro/a desempeñe as súas tarefas. Santiago de Compostela, a día ……… do …………. de 2015. (Sinatura da persoa solicitante ou representante)